<classify> AVELINE KITOMARY NA ERICK MUGISHA DSJ DAR ES SALAAM WATU wawili akiwamo askari wa Jeshi la Zimamoto na Uokoaji,wamepandishwa kizimbani katika Mahakama ya Hakimu Mkazi Kinondoni, Dar es Salaamna kusomewa shtaka la mauaji. Waliofikishwa kizimbani ni Jackson Michael 37 ambaye ni askariwa Jeshi la Zimamoto na Uokoaji, mkazi wa Zinga, Bagamoyo mkoani Pwani na Itagala John 24mkazi wa Tabata Bima, Dar es Salaam. Akisoma shtaka hilo mbele ya Hakimu Frank Moshi, Mwendeshamashtaka wa Jamhuri, Abudi Yusuph, alidai mnamo Aprili 24, mwaka huu eneo la Bunju A, Wilaya ya Kinondoniwashtakiwa walimuua Gaspar James. Hakimu Moshi alisema washtakiwa hawatakiwa kujibu chochotekutokana na mahakama hiyo kutokuwa na uwezo wa kusikiliza kesi hiyo. Mwendesha mashtaka wa Jamhuri alidai upelelezi wa shaurihilo bado haujakamilika na kuomba tarehe ya kukamilishwa kutajwa. Kutokana na shtaka hilo kutokuwa na dhamana kwa mujibu wa sheria, washtakiwa walirudishwarumande hadi Julai 15, mwaka huu shauri hilo litakaposikilizwa tena.  <topic>: kitaifa 